OpenLLM-France/wikimedia huggingface dataset:
# L'École de Marcinelle

L'escola de Marcinelle (en francès école de Marcinelle) va ser un grup de dibuixants de còmics belgues format per Joseph Gillain (Jijé), André Franquin i Morris després de la Segona Guerra Mundial. Aquests dibuixants eren tots els col·laboradors habituals de la revista setmanal Spirou, les oficines de la qual, a la dècada dels 40, es trobaven a la vila de Marcinelle, actualment secció de la ciutat de Charleroi a Valònia.
Pel que fa a l'estil, l'escola de Marcinelle és una barreja de dibuix caricaturista i realista. Sovint se la presenta en oposició amb la línia clara d'Hergé. Encara que tots dos estils tenen molt en comú, l'escola de Marcinelle es caracteritza per emfatitzar la sensació dinàmica o de moviment, mentre que línia clara tendeix a ser més estàtica.
Més enllà del món francòfon, la majoria dels autors d'aquesta escola han estat una referència per a creadors d'arreu el món, sent la principal referència estrangera dels autors de l'escola Bruguera.

## Autors

Els principals artistes de l'escola de Marcinelle són:
* Joseph Gillain (Jijé)
* André Franquin
* Maurice de Bevere (Morris)
* Willy Maltaite (Will)
* Eddy Paape
* Pierre Culliford (Peyo)
* Jean Roba
* Victor Hubinon
Altres artistes considerats part de l'escola són:
* Jean de Mesmaeker (Jidéhem)
* Paul Deliège
* Pierre Seron
* Sirius
* Maurice Tillieux
* François Walthéry
* Marc Wasterlain

## Referències

* ↑ «BD - Ecole de Marcinelle» (en francès). paysdecharleroi.be. Arxivat de l'original el 2019-01-08. [Consulta: 7 gener 2019].
* ↑ «André Franquin» (en suec). ne.se. [Consulta: 7 gener 2019].

## Enllaços externs

* Secció a la Web de Dupuis dedicacada a Jijé on s'ennumeren les característiques d'aquesta escola
# Excés enantiomèric

L'excés enantiomèric, simbolitzat sovint per ee, és el valor absolut de la diferència de les fraccions molars, o de massa, dels dos enantiòmers d'un compost químic en una mescla.
Si hom té en una mescla els dos enantiòmers, simbolitzats per $(+)\!\!-\!\!E$ i $(-)\!\!-\!\!E$, d'un determinat compost químic $E$, i les seves fraccions molars són $x_{(+)}$ i $x_{(-)}$, respectivament, l'excés enantiomèric $ee$ és:
$ee=|x_{(+)}-x_{(-)}|$
essent les fraccions molars les fraccions del nombre de mols de cada enantiòmer, $n_{(+)}$ i $n_{(-)}$ respecte del nombre de mols totals, $n_{(+)}+n_{(-)}$. Això és:
$x_{(+)}={\frac {n_{(+)}}{n_{(+)}+n_{-}}}\quad \quad \quad x_{(-)}={\frac {n_{(-)}}{n_{(+)}+n_{-}}}\quad \quad \quad x_{(+)}+x_{(-)}=1$
L'excés enatiomèric es pot expressar en forma de percentatge multiplicant per cent. En lloc de fraccions molars es poden emprar mols o masses, ja que ambdós enantiòmers tenen la mateixa massa molar. Les fórmules són:
$\%\,ee=|x_{(+)}-x_{(-)}|\cdot 100={\frac {|n_{(+)}-n_{(-)}|}{n_{(+)}+n_{(-)}}}\cdot 100={\frac {|m_{(+)}-m_{(-)}|}{m_{(+)}+m_{(-)}}}\cdot 100$
El percentatge d'excés enatiomèric d'una mescla racèmica, on ambdós enantiòmers hi són presents en la mateixa proporció, és del 0 %. Per altra banda, ⁣una dissolució que només contengui un dels dos enantiòmers té un percentatge d'excés enantiomèric del 100 %.

## Referències

* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2019-) "enantiomer excess (enantiomeric excess)" (en anglès).
* 1 2 Centelles i Serra, J.J.. Estructura de compostos orgànics i biomolècules. 348. Barcelona: Universitat de Barcelona, 2009, p. 89-90 (Textos docents). ISBN 978-84-475-3427-2.
# (127) Joana

Johanna és l'asteroide núm. 127 de la sèrie. Fou descobert el 5 de novembre del 1872 a París per en P. M. Henry (1849 - 1903). És un asteroide gran del cinturó principal amb una superfície molt fosca i probablement compost de carboni. Es considera que el seu nom es deu a Joana d'Arc (1412-1431).

## Referències

* 1 2 3 4 5 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* ↑ «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 25. Circumstàncies de la font: presumiblement. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 «JPL Small-Body Database». [Consulta: 27 novembre 2024].
* ↑ «JPL Small-Body Database». [Consulta: 3 novembre 2024].
* ↑ «IAU Minor Planet Center». [Consulta: 22 gener 2021].
Viccionari
# LRA

LRA té els següents significats:
* Exèrcit de Resistència del Senyor (del seu nom en anglès Lord's Resistence Army), grup militar opositor d'Uganda
* Associació Letona de Regions (del seu nom en letó Latvijas Regionų Apvienība), partit polític de Letònia
* LRA també és el codi IATA de l'Aeroport de Làrissa, aeroport a la ciutat de Làrissa, a Tessàlia (Grècia)
# Alfonso Durán Loverdos

Alfonso Durán Loverdos (Barcelona, 2 d'abril de 1952) és un ex-pilot de motociclisme català que destacà en competicions estatals durant la dècada de 1970. El 1976 guanyà la primera edició de la Copa OSSA i arran d'això, OSSA el contractà per a participar en el Campionat d'Espanya de la temporada següent, 1977. No hi va tenir gaire èxit a causa de la moto, poc adient per als desfasats circuits estatals d'aleshores, però, malgrat tot, aquell any guanyà la Copa Yankee.
És fill de l'empresari José María Duran Balet, el fundador de l'empresa fabricant de motos i motocarros Huracan Motors.

## Referències

* 1 2 Alguersuari, Jaume (Director) «Solo Moto Stars. Alfonso Duran» (en castellà). SOLO MOTO. Garbo Editorial, S.A. [Barcelona], núm. 119, 08-12-1977, p. 27.
# August Pott

August Pott (Northeim, Hannover, 7 de novembre de 1806 - Gratz, 27 d'agost de 1883) fou un violinista i compositor alemany.
A Kassel tingué per professors a Spohr i Kiesewettes, sent encara molt jova va ingressar en l'orquestra de la cort d'Hannover, i el 1832 se'l nomenà concertino a Oldenburg. El 1856 fou molt aplaudit a Brussel·les, i en els últims anys de la seva vida residí a Gratz. Amb el producte d'un concert que donà a Salzburg el 1836 inicià la subscripció per aixecar un monument a Mozart en la seva ciutat natal.
Publicà dos concerts per a violí, un d'ells titulat L'adéu a Copenhaguen; duos, variacions, etc.

## Bibliografia

* Enciclopèdia Espasa. Volum núm. 46, pàg. 1069 (ISBN 84-239-4546-4)
# LOL (pel·lícula)

LOL'' és una pel·lícula de comèdia dramàtica romàntica estatunidenca del 2012, escrita i dirigida per Lisa Azuelos. Es tracta d'una nova versió de la pel·lícula francesa de 2008 LOL (Laughing Out Loud), també dirigida per Azuelos. La pel·lícula és protagonitzada per Miley Cyrus, Demi Moore, Ashley Greene i Adam Sevani. Es va estrenar de forma limitada als Estats Units el 4 de maig de 2012 per part de Lionsgate. La pel·lícula va rebre majoritàriament crítiques negatives i va guanyar 10,4 milions de dòlars amb un pressupost d'11 milions de dòlars, cosa que la va convertir en un fracàs de taquilla. S'ha doblat al català.

## Repartiment

* Miley Cyrus com a Lola "Lol" Williams
* Demi Moore com a Anne Williams
* Ashley Hinshaw com a Emily
* Ashley Greene com a Ashley
* Jay Hernandez com a James
* Thomas Jane com a Allen Williams
* Marlo Thomas com a Gran Williams
* Douglas Booth com a Kyle Ross
* George Finn com a Chad
* Lina Esco com a Janice
* Tanz Watson com a Lloyd
* Adam Sevani com a Wen
* Nora Dunn com a Emily's mother
* Gina Gershon com a Kathy
* Fisher Stevens com a Roman
* Austin Nichols com a Mr. Ross
* Jean-Luc Bilodeau com a Jeremy
* Brady Tutton com a Jackson
* Terdman com a Concert Groupie

## Referències

* ↑ Daley, April. «LOL Trailer – New Miley Cyrus & Demi Moore Video». Entertainment Weekly, 11-04-2012. [Consulta: 29 juny 2020].
* ↑ «LOL». Goita què fan, ara!. [Consulta: 17 gener 2023].
* ↑ «LOL». ésAdir. [Consulta: 17 gener 2023].
# Exercici anaeròbic

L'exercici anaeròbic comprèn activitats breus basades en la força, tals com els esprints o l'aixecament de pes, mentre que l'exercici aeròbic està centrat en les activitats de resistència física, com la marató o el ciclisme de fons.
De totes maneres, la primera etapa de qualsevol exercici és anaeròbic (literalment sense aire), i fa referència a l'intercanvi d'energia sense oxigen en un teixit (biologia) viu. L'exercici anaeròbic és una activitat breu i de gran intensitat on el metabolisme anaeròbic té lloc en els músculs. En canvi, el metabolisme aeròbic subministra la major part de l'energia durant extensos períodes d'exercici, de tal manera que aquest exercici és denominat exercici aeròbic. Són exemples d'exercici anaeròbic: l'aixecament de pesos, els esprints i els salts; qualsevol exercici que consisteixi d'un esforç breu i intens sol ser un exercici anaeròbic. L'exercici anaeròbic és típicament usat per atletes d'esports de poca resistència per a adquirir potència i per culturistes per a guanyar massa muscular. Els músculs que són entrenats sota l'exercici anaeròbic es desenvolupen de manera diferent a nivell biològic, adquirint més rendiment en activitats de curta durada i gran intensitat.
L'exercici aeròbic, d'altra banda, inclou activitats de menor intensitat desenvolupades en períodes més llargs, tals com caminar, córrer, nedar i caminar amb bicicleta. Aquestes requereixen una gran quantitat d'oxigen per a generar l'energia que es necessita en un exercici perllongat. Hi ha dos tipus de sistemes anaeròbics d'energia: el sistema ATP-PC, que usa fosfat de creatina durant els primers deu segons de l'exercici, i el sistema de l'àcid làctic (o glicòlisi anaeròbica), que usa glucosa en absència d'oxigen. L'últim consisteix en un ús ineficient de la glucosa i produïx subproductes que perjudiquen la funció muscular. El sistema de l'àcid làctic és el dominant durant tres minuts, però també proporciona una quantitat significativa d'energia en l'exercici aeròbic, ja que els músculs tenen una determinada capacitat de desfer-se dels subproductes del sistema anaeròbic; aquesta capacitat pot millorar-se amb l'entrenament.
# (154) Bertha

Bertha és l'asteroide núm. 154 de la sèrie. Fou descobert el 4 de novembre del 1875 des de París pels germans Paul Henry i Prosper Henry però el descobriment s'assignà aquest cop a en Prosper (1849-1903), una curiosa pràctica de comunicar alternativament els descobriments que feien plegats. És un asteroide molt fosc i molt gran de la zona més externa del cinturó principal. El seu nom es deu a Berthe Martin-Flammarion, germana de l'astrònom Camille Flammarion (1842-1925).

## Referències

* 1 2 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 16 octubre 2023].
* 1 2 3 4 5 6 7 8 «JPL Small-Body Database». [Consulta: 28 novembre 2024].
* ↑ «JPL Small-Body Database». [Consulta: 3 novembre 2024].
* ↑ Schmadel, Lutz D.. Springer. Dictionary of Minor Planet Names (en anglés). 5a edició, 2003. ISBN 3-540-00238-3.
# LV-4037

La LV-4037 és una carretera de la Xarxa de Carreteres del Pirineu gestionada per la Generalitat de Catalunya i la Diputació de Lleida.
La LV-4037 és una carretera antigament anomenada veïnal, actualment gestionada per la Generalitat de Catalunya. La L'' correspon a la demarcació provincial de Lleida, i la V a la seva antiga consideració de veïnal.

## Recorregut

És una carretera de la Xarxa Local de Catalunya que transcorre íntegrament per la comarca de La Cerdanya, té l'origen a la N-260, a prop del municipi de Bellver de Cerdanya i acaba al municipi de Prullans. Un cop acaba la LV-4037 pots continuar per la Carretera d'Ardòvol que duu, fins al terme d'Ardòvol primer, Coborriu de la Llosa i Viliella, després.

### LV-4037

* Naixement a la N-260
* Terme de Prullans

### Camí Secundari

* Ardòvol
* La Serra
* Coborriu de la Llosa
* Viliella
* Lles de Cerdanya (LV-4036)

## Referències

* ↑ «Institut Cartogràfic de Catalunya».
# Callochromis

Callochromis és un gènere de peixos pertanyent a la família dels cíclids.

## Distribució geogràfica

Es troba a l'Àfrica oriental: el llac Tanganyika.

## Taxonomia

* Callochromis macrops (Boulenger, 1898)
* Callochromis melanostigma (Boulenger, 1906)
* Callochromis pleurospilus (Boulenger, 1906)

## Referències

* ↑ The Taxonomicon (anglès)
* ↑ GBIF (anglès)
* ↑ ZipCodezoo (anglès)
* ↑ Boulenger, G. A., 1898. Report on the fishes recently obtained by Mr. J. E. S. Moore in Lake Tanganyika. Proceedings of the General Meetings for Scientific Business of the Zoological Society of London 1898 (pt 3): 494-497.
* 1 2 Boulenger, G. A., 1906. Fourth contribution to the ichthyology of Lake Tanganyika.--Report on the collection of fishes made by Dr. W. A. Cunnington during the Third Tanganyika Expedition, 1904-1905. Transactions of the Zoological Society of London v. 17 (pt 6, núm. 1): 537-619, Pls. 30-41.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-11 a Wayback Machine. (anglès)
* ↑ World Register of Marine Species (anglès)
* ↑ UNEP-WCMC Species Database (anglès)
* ↑ FishBase (anglès)

## Bibliografia

* Takahashi, T. i K. Nakaya, 1998: Callochromis stappersii (Boulenger, 1914) from Lake Tanganyika, a junior synonym of Callochromis pleurospilus (Boulenger, 1906) (Perciformes, Cichlidae). Ichthyological Research v. 45 (núm. 4): 413-418.
* Takahashi, T., 2003: Systematics of Tanganyikan cichlid fishes (Teleostei: Perciformes). Ichthyological Research, 50(4): 367-382.
# Alfred Jaëll

Alfred Jaëll (Trieste llavors Àustria Imperial, 5 de març de 1832 – París, 27 de febrer de 1882) fou un pianista i compositor austríac.
Deixeble de Czerny, a Viena, des de 1843 viatjà, primer per Itàlia i després arreu d'Europa i Amèrica, alguns d'aquest viatges els feu acompanyat del violinista alemany Julius Steffens. El 1857 fou nomenat pianista de la cort de Hannover i, després de contraure matrimoni amb la pianista Marie Jaëll (de soltera Trautmann) el 1866, es domicilià a París. Les seves composicions revelen més habilitat tècnica i elegància que profunditat i força.

## Bibliografia

* Enciclopèdia Espasa. Volum núm. 28, segona part, pàg. 2382 (ISBN|84-239-4582-0)
* ↑ Edita Enciclopèdia Espasa, vol. 57, pàg. 1051. (ISBN-84-239-4557-X)
# August Bungert

Friedrich August Bungert (Mülheim, 14 de març de 1845 - Leutesdorf, 26 d'octubre de 1915) fou un compositor alemany.
Estudià a Colònia i Berlín, donant-se a conèixer amb la composició d'un quartet que li valgué el premi de Florència. Després d'algun temps de residència a París, ocupà la plaça de director de música a Kreuznach. El 1873 s'establí a Berlín, passant més tard a Gènova.
Assolí un gran èxit la seva última òpera (titulada Mistery per l'autor), que, amb el rar títol de Warum? Woher? Wohin?, s'estrenà a Neuwied el 1908, representant-se després en nombrosos teatres alemanys. A més se li deu la simfonia Tasso, la peça Das Hohe Lied der Liebe, l'òpera còmica Die Studenten von Salamanca, la tetralogia dramàtica Homerische Welt (I Achilleus, II Klytemnestra, III Kiske, IV Nausikaa), la composiió simfònica Auf der Wartburg, l'òpera Hutten und Sickingen. L'Homerische Welt fou completada amb les dues composicions Odysseus Heimkehr i Odysseus Tod. Va compondre en música les cançons de Carmen Sylva amb el títol de Lieder einer Königin, sent aquestes les seves obres més populars.
Corresponen als últims anys del compositor una simfonia titulada Zeppelins erste grosse Fahrt i la música incidental posada a la versió Max Gruber del mite de Faust. L'estil i els procediments de Bungert eren definitivament wagnerians. Més enllà de les fronteres alemanyes solament és conegut pels seus sentits lieder.

## Bibliografia

* Enciclopèdia Espasa. Apèndix núm. II, pàg. 178 (ISBN 84-239-4572-3)
* Enciclopèdia Espasa. Volum núm. 9, pàg. 1407 (ISBN 84-239-4509-X)
# LPA

LPA té els següents significats:
* Leucèmia promielocítica aguda, subtipus de la leucèmia aguda mieloide
* L-fenilalanina (del seu nom en anglès L-Phenylalanine), aminoàcid essencial
* Poliacrilamida lineal (del seu nom en anglès Linear Polyacrylamide), variant de la poliacrilamida emprada en l'obtenció d'ADN
* Àcid lisofosfatídic (del seu nom en anglès Lysophosphatidic Acid), derivat de fosfolípid que pot actuar com a molècula senyalitzadora
* Lipoproteïna(a), lipoproteïna associada al risc de malaltia cardiovascular
* LPA també és el codi IATA de l'Aeroport de Gran Canària, aeroport de l'illa de Gran Canària (Illes Canàries)
# (155) Escil·la

Scylla és l'asteroide núm. 155 de la sèrie. Fou descobert per en Johann Palisa el 8 de novembre del 1875. El seu nom es deu al monstre Escil·la de la mitologia grega.

## Referències

* 1 2 3 4 5 «JPL Small-Body Database». [Consulta: 15 octubre 2023].
* 1 2 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 27. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 «JPL Small-Body Database». [Consulta: 28 novembre 2024].
* ↑ «JPL Small-Body Database». [Consulta: 3 novembre 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(155) Scylla» (en anglés). Minor Planet Center. [Consulta: 3 juny 2015].
# Massacre de Rumbula

La Massacre de Rumbula va ser una massacre que va tenir lloc entre el 30 de novembre i el 8 de desembre de 1941 en el camí al bosc de Rumbula, a la vora de Riga, Letònia. En aquest lloc, van ser assassinats prop de 25.000 jueus pels Einsatzgruppen A amb l'ajut de col·laboradors locals letons del Sonderkommando Arājs.
L'encarregat de l'operació va ser l'oficial de les SS Friedrich Jeckeln, qui havia supervisat prèviament massacres similars a Ucraïna. Rudolf Lange, que més tard va assistir la Conferència de Wannsee, també va participar en l'organització de la massacre. Algunes de les acusacions en contra del letó Herberts Cukurs estan relacionats amb la neteja del gueto de Riga per part del Kommando Arajs.
La matança de Rumbula, juntament amb moltes altres, van formar la base del Judici als Einsatzgruppen una vegada finalitzada la Segona Guerra Mundial. pel qual una sèrie de comandants dels Einsatzgruppen van ser trobats culpables de crims contra la humanitat.
Llevat de la massacre de Babi Iar, a Ucraïna, aquesta va ser la més gran d'atrocitat de l'Holocaust abans que comencessin a operar els camps d'extermini. Unes 24.000 de les víctimes eren jueus letons del gueto de Riga i altres 1.000 van ser jueus alemanys transportats al bosc amb tren.

## Referències

* ↑ Judici als Einsatzgruppen, pàgina 16, cargo, en 6.F: "(F) «El 30 de novembre de 1941 a Riga, 20 homes d'Einsatzkommando van participar en l'asessinat de 10.600 jueus.»
* ↑ Ezergailis, The Holocaust in Latvia, pàgina 239

## Bibliografia

* Ezergailis, Andrew, The Holocaust in Latvia 1941-1944—The Missing Center, Historical Institute of Latvia (in association with the United States Holocaust Memorial Museum) Riga 1996 ISBN 9984-9054-3-8
* Ezergailis, Andrew, "Latvia", in The World Reacts to the Holocaust, Wyman, David S., and Rosenzveig, Charles H., Eds., at pages 354-388, Johns Hopkins University Press, Baltimore 1996 ISBN 0801849691
* Friedländer, Saul, The years of extermination : Nazi Germany and the Jews, 1939-1945, Nova York, NY 2007 ISBN 978-0-06-0190439
* Ministry of Foreign Affairs of the Republic of Latvia, Holocaust Remembrance - Rumbula Memorial Site Unveiled, December 2002 Arxivat 2011-09-28 a Wayback Machine.
* Press, Bernard, The Murder of the Jews in Latvia, Northwestern University Press, 2000 ISBN 0810117290

## Enllaços externs

* The Holocaust in Latvia and Latvia's Jews Yesterday and Today
* Remembering Rumbula
* Killed in Rumbala forest
* Ministry of Foreign Affairs of the Republic of Latvia, Holocaust Education, Research and Remembrance in Latvia, 16 Sept 2003 Arxivat 2011-07-16 a Wayback Machine.
# Callogobius nigromarginatus

Callogobius nigromarginatus és una espècie de peix de la família dels gòbids i de l'ordre dels cipriniformes que es troba a Taiwan.

## Referències

* ↑ Bleeker P. 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ FishBase (anglès)

## Bibliografia

* Chen, J. P. & K. T. Shao 2000. Callogobius nigromarginatus, a new species of Goby (Pisces: Gobiidae) from Taiwan. Bull. Mar. Sci. v. 66 (núm. 2): 457-466.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (editors) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Alfred Oelschlegel

Alfred Oelschlegel (Úštěk, Bohèmia, 25 de febrer de 1847 - Leipzig, 19 de juny de 1915) fou un director d'orquestra, organista i compositor austríac.
Estudià en l'Escola d'organistes de Praga, i després va dirigir diverses orquestres teatrals, entre elles la del Karltheater de Viena.
Se li deuen les operetes Prinz und Maurer (Klagenfurt, 1884), Der Schelm von Bergen (Viena, 1888); Der Landstreicher (Magdeburg, 1893), i l'òpera Kynast (Altenburg, 1898).

## Bibliografia

* Enciclopèdia Espasa. Volum núm. 39, pàg. 754 (ISBN 84-239-4539-1)
# LPL

LPL té els següents significats:
* Lliga Patriòtica Luxemburguesa, organització de resistència durant la Segona Guerra Mundial de Luxemburg
* Lliga líbia de futbol (del seu nom en anglès Libyan Premier League), màxima competició de futbol de Líbia
* Lunar and Planetary Laboratory, centre de recerca en ciència planetària amb seu a Tucson (Estats Units)
* Llei del Procediment Laboral, llei espanyola de l'àmbit laboral
* Microsoft Limited Public License (Ms-LPL), una de les llicències del tipus shared source de Microsoft
* Lipoproteïna lipasa, enzim que intervé en el metabolisme dels lípids
* LPL també és el codi IATA de l'Aeroport de Liverpool John Lennon, aeroport que serveix l'entorn de Liverpool, al Regne Unit